cyanic-selkie/wikianc huggingface dataset:
Μιλτιάδης Μαλακάσης
Η ζωή του
μικρογραφία|Η οικία του Μαλακάση στο Μεσολόγγι, όπως είναι σήμερα (2018) Γεννήθηκε το 1869 στο Μεσολόγγι, από πλούσια οικογένεια. Αφού τελείωσε το δημοτικό και το Ελληνικό σχολείο στο Μεσολόγγι, χωρίς ιδιαίτερες επιδόσεις στα μαθήματα, τελείωσε το Α' Γυμνάσιο Πατρών και το 1885 πήγε στην Αθήνα και μπήκε εσωτερικός στο ιδιωτικό λύκειο Παπαγεωργίου. Στη συνέχεια γράφτηκε στη Νομική Σχολή, κατόπιν πίεσης της οικογένειάς του, την οποία όμως δεν τελείωσε ποτέ. Η οικονομική άνεση της οικογένειάς του τού έδωσε τη δυνατότητα να αφοσιωθεί στην ποίηση και τη λογοτεχνία για ολόκληρη τη ζωή του. Στην Αθήνα έζησε κοσμική ζωή και ήταν μέλος της Αθηναϊκής Λέσχης. Το 1897 γνωρίστηκε με τον Ελληνογάλλο ποιητή Ζαν Μωρεάς (Ιωάννη Παπαδιαμαντόπουλο) και η γνωριμία αυτή επηρέασε αποφασιστικά την ποίησή του και τη μετέπειτα λογοτεχνική του πορεία. Το 1908 νυμφεύθηκε την κόρη του Επαμεινώνδα Δεληγιώργη, Ελίζα, και τον επόμενο χρόνο εγκαταστάθηκε μαζί της στο Παρίσι, όπου μπήκε στον κύκλο του Μωρεάς που είναι ο σημαντικότερος εισηγητής της Μετασυμβολικής Γαλλικής Ρομανικής Σχολής και ήρθε σε επαφή με το γαλλικό πνευματικό κόσμο της εποχής. Επέστρεψε στην Ελλάδα το 1915, αφού προηγουμένως είχε ταξιδέψει στη Γερμανία, την Κωνσταντινούπολη κ.α.. Το 1917 διορίστηκε κοσμήτορας και αργότερα διευθυντής της βιβλιοθήκης της Βουλής. Δεκαοκτώ χρόνια αργότερα παύθηκε από τη θέση αυτή, διορίστηκε όμως ξανά το 1936 για να παραιτηθεί τελικά την επόμενη χρονιά. Το 1939, ως πρόεδρος της Εταιρείας Ελλήνων Λογοτεχνών, έγινε μέλος της πρώτης επιτροπής απονομής των Κρατικών Λογοτεχνικών Βραβείων.
Το έργο του
Ο Μαλακάσης εμφανίστηκε για πρώτη φορά στη λογοτεχνία από το περιοδικό Εβδομάς το 1885 χρησιμοποιώντας στο πρώτο του δημοσίευμα τα αρχικά Μ.Μ. Πιο συστηματικά άρχισε να δημοσιεύει ποιήματα, πεζά και άρθρα, επτά χρόνια αργότερα, σε διάφορα περιοδικά κι εφημερίδες (Εστία, Διόνυσος, Τέχνη, Παναθήναια, Άστυ, Ακρόπολις κ.ά.). Αρκετά ποιήματά του δημοσίευσε και στον Νουμά. Συνολικά ολοκλήρωσε δέκα ποιητικές συλλογές (από τις οποίες η Κυρά του Πύργου σε θεατρική μορφή). Το 1904 ίδρυσε μαζί με τον Κωνσταντίνο Χατζόπουλο και τον Λάμπρο Πορφύρα την εταιρία «Εθνική Γλώσσα» για την προβολή και την καθιέρωση της δημοτικής. Το 1924 τιμήθηκε με το Εθνικό Αριστείο Γραμμάτων και το 1932 εκλέχτηκε πρόεδρος της Εταιρίας Ελλήνων Λογοτεχνών. Συνολικά το ποιητικό του έργο του Μαλακάση χαρακτηρίζεται από απαισιόδοξη διάθεση. Άλλα χαρακτηριστικά της ποίησης του είναι η στιχουργική επιδεξιότητα και η μουσική αίσθηση.
Όσο ζούσε, τύπωσε τα ποιητικά βιβλία: Συντρίμματα (1898) (ποιητική συλλογή αφιερωμένη στον Ζαν Μωρεάς), Ώρες (1903), Η Κυρά του Πύργου (1904, έμμετρο παραμυθόδραμα, δημοσιευμένο αρχικά στα Παναθήναια, τόμος Ζ΄, και κατόπιν χωριστά), Πεπρωμένα (1909), το λένε τ΄αηδονάκια (1910),Ασφόδελοι (1918), Ο Μπαταριάς - Ο Τάκης Πλούμας – Μπάυρον (1920), Αντίφωνα (1931), Ερωτικό (1939) και τη μετάφραση του έργου Στροφές του Ζαν Μωρεάς (1920). Μετά το θάνατό του εκδόθηκαν Τα Μεσολογγίτικα (1946), με όλα τα δημοσιευμένα στις προηγούμενες συλλογές μεσολογγίτικα ποιήματά του, και το 1964 ο Γ. Βαλέτας συγκέντρωσε σε δύο τόμους το σύνολο του έργου του, με τίτλο Μαλακάσης: Άπαντα. Πρόσφατα, με φιλολογική επιμέλεια του Γιάννη Παπακώστα, έγινε νέα έκδοση των απάντων του σε τρεις τόμους: Ποιήματα(2005) και Πεζά (2006).
Ορισμένοι μελετητές αλλά και ομότεχνοί του τον επέκριναν (ο Καβάφης τον ειρωνευόταν: «Τα τρίκλωνα και ξέκλωνα του Γρυπάρη», ενώ άλλος κριτικός μιλώντας για τον Μαλακάση είχε πει ότι είναι «ο Δροσίνης που πάει να γίνει Γρυπάρης») χαρακτηρίζοντάς τον «τραγουδιστή», με την έννοια ότι εξέφραζε στα ποιήματά του προσωπικά συναισθήματα αδιαφορώντας για τα δεινά του ανθρώπου και της χώρας και ότι ο στίχος του στερείται φιλοσοφικού στοχασμού. Ο Μαλακάσης το δεχόταν, λέγοντας: «Έχω τον τρόμο των ιδεών».
Ο ποιητής Κώστας Καρυωτάκης έχει γράψει ένα ποίημα που αναφέρεται στον Μαλακάση με τίτλο: Μικρή ασυμφωνία σε Α μείζον.
Στην τηλεοπτική σειρά Καρυωτάκης της ΕΡΤ, στο 17ο επεισόδιο, υπάρχει σκηνή με ηθοποιούς με μία σύντομη συνάντηση των δύο ποιητών.
Ximian
Η Ximian, Inc. (γνωστή παλαιότερα ως Helix Code με τήν ονομασία International Gnome Support αρχικάν) ήταν μια αμερικανική εταιρεία που ανέπτυξε, πωλούσε και υποστήριξε λογισμικό εφαρμογών για Linux και Unix με βάση τη πλατφόρμα GNOME. Ιδρύθηκε από τους Μιγκέλ ντε Ικάζα και Νατ Φρίντμαν το 1999 και αγοράστηκε από τη Novell το 2003. Η Novell συνέχισε να αναπτύσσει τα αυθεντικά προϊόντα της Ximian, προσθέτοντας παράλληλα υποστήριξη για το δικό της λογισμικό GroupWise και ZENworks.
Ιστορία
Ο Μιγκέλ ντε Ικάζα είχε μια συνέντευξη εργασίας στη Microsoft το 1997 λίγο πριν ξεκινήσει το έργο GNOME. Στη Microsoft συνάντησε τον Nat Friedman, ο οποίος εργάστηκε εκεί ως ασκούμενος. Στη συνέχεια γίνανε καλοί φίλοι. Τον Απρίλιο του 1999, ο Friedman βρήκε την ιδέα να δημιουργήσει μια εταιρεία έργο τού GNOME. Η εταιρεία ιδρύθηκε στις 19 Οκτωβρίου 1999 ως International GNOME Support (Διεθνής Υποστήριξη γιά τό GNOME), αλλά το όνομά της άλλαξε σε Helix Code αργότερα. Επειδή αυτό το όνομα δεν ήταν εμπορικό σήμα, το όνομα άλλαξε σε Ximian στις 10 Ιανουαρίου 2001.
Ο Nat Friedman ήταν Διευθύνων Σύμβουλος της Ximian από την ίδρυσή του έως το 2001, όταν ο Ximian έφερε τον David Patrick ως CEO και Πρόεδρο. Ο Friedman έγινε Αντιπρόεδρος της Διαχείρισης Προϊόντων. Το επιχειρηματικό μοντέλο της εταιρείας βασίστηκε στην παροχή ενός συνδυασμού ελεύθερου και ιδιόκτητου λογισμικού, λύσεων και υπηρεσιών. Η Ximian ήταν ιδρυτικό μέλος του Ιδρύματος GNOME και της Ϙοινοπραξίας Desktop Linux.
Η Ximian ανέπτυξε καινούργια προϊόντα και "γυαλισμένα" υπάρχοντα προγράμματα ελεύθερου λογισμικού για να παρέχει πιο συνεπή λειτουργία. Αυτά τα έργα συσκευάστηκαν στο προϊόν Ximian Desktop — μια σειρά ολοκληρωμένων εφαρμογών που προορίζονται να παρέχουν όλα τα εργαλεία που μπορεί να απαιτήσει ένας τυπικός επιχειρηματικός χρήστης. Κυκλοφόρησαν οι λεγόμενες "Ximianized" εκδόσεις των GNOME, OpenOffice.org και Gaim, μαζί με τα ακόλουθα εντελώς νέα προϊόντα:
Εξωτερικοί σύνδεσμοι
Κατηγορία:Λογισμικό Κατηγορία:Λειτουργικά συστήματα Κατηγορία:GNOME
Αεροπορικές εταιρείες της Ελβετίας
Αυτός είναι ο κατάλογος των αεροπορικών εταιρειών που λειτουργούν με πιστοποιητικό αερομεταφορέα που χορηγείται από την Ομοσπονδιακή Υπηρεσία Πολιτικής Αεροπορίας της Ελβετίας.
Παραπομπές
Κατηγορία:Ελβετικές αεροπορικές εταιρείες
Θύελλα ΙΙ (αντιτορπιλικό)
Κατασκευάστηκε στα ναυπηγεία ‘USA – Bettlehen Steel Co, San Paolo, California'. Ομοίου τύπου πλοία Ναυρίνο ΙΙ και ‘Θύελλα ΙΙ’. Καθελκύστηκε 12 Δεκεμβρίου 1942. Εν ενεργεία στις 12 Ιουλίου 1943. Ύψωση Ελληνικής Σημαίας στις 27 Σεπτεμβρίου 1962 στο Σπατλ της Ουάσιγκτον. Παραχωρήθηκε από τις Η.Π.Α. το 1962. Παροπλίστηκε στις 18 Ιανουαρίου 1981.
Αρχείο ΕΡΤ
Κατηγορία:Ελληνικά αντιτορπιλικά
Μετατροπία
thumb|right|280px|Διατονική μετατροπία από Ντο μείζονα σε Ντο ελάσσονα κλίμακα. Με τον όρο μετατροπία εννοούμε στη θεωρία της μουσικής την αλλαγή, τη μετάβαση από έναν τόνο, από μία κλίμακα, σε έναν άλλο.
Μπορεί κανείς να αφήσει τον αρχικό τόνο είτε για να πάρει εντελώς περαστικά έναν καινούριο τόνο και να ξαναγυρίσει στον αρχικό είτε για αρκετό διάστημα είτε και οριστικά. Στην πρώτη περίπτωση λέμε πως πρόκειται για επαφή ενός ξένου τόνου, για τη δεύτερη και τρίτη ότι πρόκειται για πραγματική μετατροπία, αλλαγή δηλαδή του τόνου.
Για να περάσουμε από τον ένα τόνο στον άλλο, η αρμονία μας δίνει τρία μέσα:
Πηγή
Κατηγορία:Αρμονία Κατηγορία:Μουσικές κλίμακες
Χαλκεία
Πιθανότατα κατά αυτή την ημέρα ξεκινούσαν οι Αρρηφόροι να υφαίνουν το ιερό πέπλο της θεάς Αθηνάς για τα Αρρηφόρια.
Ο Μένανδρος ο Κηφισιεύς παρέλαβε όλο το υλικό από την εορτή αυτή για τη δημιουργία της ομώνυμης κωμωδίας του τα "Χαλκεία".
Τα Χαλκεία θεωρούνται ο αρχαίος πρόδρομος της σύγχρονης εορτής της "εργατικής πρωτομαγιάς". Δεν θα πρέπει επίσης να προκαλεί εντύπωση ότι ακόμη και σήμερα κοντά στο Ναό του Ηφαίστου (στο Θησείο) υφίστανται πολλά καταστήματα κυρίως εμπορίου σιδήρου.
Firewire
Το FireWire, επίσης γνωστό ως i.Link (όνομα της Sony), είναι σειριακός δίαυλος για ψηφιακό ήχο/ψηφιακό βίντεο, προσφέροντας υψηλής ταχύτητας και πραγματικού χρόνου υπηρεσίες. Το FireWire έχει αντικαταστήσει το παράλληλο SCSI σε πολλές εφαρμογές, λόγω των χαμηλότερων δαπανών υλοποίησης και της απλούστερης καλωδίωσής του. Το FireWire είναι επίσης διαθέσιμο σε ασύρματες, οπτικών ινών και ομοαξονικές εκδόσεις με χρήση ισόχρονων πρωτοκόλλων. Σχεδόν όλες οι σύγχρονες ψηφιακές βιντεοκάμερες έχουν FireWire από το 1995. Σε πολλές περιπτώσεις είναι ενσωματωμένο στις μητρικές πλακέτες των προσωπικών ή φορητών υπολογιστών.
Ιστορία και Ανάπτυξη
thumb|300px|4-pin (Αριστερά) και 6-pin (Δεξιά) βύσμα FireWire thumb|300px|6-pin βύσμα FireWire πάνω σε μια μητρική πλακέτα Το FireWire είναι η εμπορική ονομασία της Apple για τον σειριακό δίαυλο υψηλής ταχύτητας IEEE 1394. Εφευρέθηκε από την Apple και αναπτύχθηκε από την ομάδα εργασίας IEEE 1394. Η ανάπτυξη από την Apple ολοκληρώθηκε το 1995. Το FireWire χρησιμοποιείται συνήθως για τη σύνδεση αποθηκευτικών συσκευών και βιντεοκαμερών DV. Χρησιμοποιείται αντί του κοινού USB λόγω της γρηγορότερης ταχύτητάς του.
Υποστήριξη Λειτουργικών Συστημάτων
Το ΙΕΕΕ 1394a και 1394b υποστηρίζεται από τα λειτουργικά συστήματα FreeBSD, Linux, Apple Mac OS 8.6 έως 9 και Mac OS X. Το λειτουργικό σύστημα Microsoft Windows XP υποστηρίζει το 1394a και 1394b αλλά έως και το Service Pack 2 κάθε συσκευή που συνδέεται στο FireWire τρέχει μόνο με 100Mbit/δευτερόλεπτο. Ένα διορθωτικό πρόγραμμα που είναι διαθέσιμο από την Microsoft επιτρέπει στις ανάλογες συσκευές να τρέχουν με ταχύτητες 400Mbit και 800Mbit. Το λειτουργικό σύστημα Microsoft Windows Vista υποστηρίζει μόνο το 1394a, ενώ υποστήριξη για το 1394b θα προστεθεί μέσω μελλοντικού Service Pack.
Εξωτερικοί σύνδεσμοι
Κατηγορία:Δίαυλοι υπολογιστή
Ρωσική Αρμενία
Ρωσική Αρμενία (Αρμενική γλώσσα: Ռուսական Հայաստան) ονομάζεται η περίοδος εκείνη, κατά την οποία η Αρμενία βρισκόταν υπό Ρωσική κυριαρχία.
Παραπομπές
Κατηγορία:Ιστορία της Αρμενίας Κατηγορία:Πρώην κράτη της Ασίας
DMOZ
Το DMOZ ή Open Directory Project ήταν ανοικτός πολύγλωσσος αρχειοκατάλογος του Διαδικτύου που δημιουργήθηκε και συντηρούταν από παγκόσμια κοινότητα εθελοντών-εκδοτών. Το DMOZ φιλοξενούσε και διαχειριζόταν η AOL. Χρησιμοποιούσε διάταξη ιεραρχικής οντολογίας για την οργάνωση των καταλόγων των συνδέσμων. Οι καταχωρήσεις συνδέσμων ομαδοποιούνταν σε κατηγορίες, οι οποίες ήταν δυνατό να περιέχουν υποκατηγορίες. Στις 28 Φεβρουαρίου 2017 ανακοινώθηκε ότι το DMOZ θα έκλεινε στις 14 Μαρτίου 2017.
Από τον Δεκέμβριο του 2017, ένας μη επεξεργάσιμος καθρέφτης παρέμεινε διαθέσιμος στο dmoztools.net, και είχε ανακοινωθεί ότι ενώ το URL του DMOZ δεν θα επιστρέψει, μια διάδοχη έκδοση του καταλόγου θα παρασχεθεί με το όνομα Curlie.
Από το 2020 το curlie.org λειτουργεί για να υπηρετεί αυτό τον σκοπό.
Γενικές πληροφορίες
Το DMOZ ιδρύθηκε στις ΗΠΑ ως Gnuhoo από τους Ριτς Σκρέντα (Rich Skrenta) και Μπομπ Τρούελ (Bob Truel) το 1998 όταν εργάζονταν και οι δύο ως μηχανικοί για την Sun Microsystems. Ο Κρις Τόουλς (Chris Tolles), που εργαζόταν εκείνη την εποχή στη Sun Microsystems ως υπεύθυνος διαφημιστικού για την ασφάλεια του διαδικτύου, υπέγραψε το 1998 ως συνιδρυτής του Gnuhoo μαζί με τους Μπριν Ντόουλ (Bryn Dole) και Τζέρεμι Γουίνοκουρ (Jeremy Wenokur). Ο Σκέντρα είχε φτιάξει το TASS, πρόγονο του Τin, του δημοφιλούς λογισμικού ανάγνωσης νέων για συστήματα Unix. Συμπτωματικά, η αρχική κατηγορική δομή του αρχειοκαταλόγου Gnuhoo χρησιμοποιούσε κάποια τμήματα της δομής του Usenet newsgroups.
Ο αρχειοκατάλογος Gnuhoo ανέβηκε στον παγκόσμιο ιστό στις 5 Ιουνίου 1998. Μετά από ένα άρθρο του Slashdot στο οποίο προτεινόταν ότι το Gnuhoo δεν είχε τίποτα το κοινό με το πνεύμα του ελεύθερου λογισμικού, για το οποίο ήταν γνωστό το εγχείρημα GNU, ο Ρίτσαρντ Στόλμαν και το Ίδρυμα Ελεύθερου Λογισμικού εξέφρασαν αντιρρήσεις για τη χρήση του Gnu. Έτσι το Gnuhoo άλλαξε σε NewHoo. Κατόπιν η Yahoo! εξέφρασε αντίρρηση για τη χρήση του "Hoo" στο όνομα, γεγονός που οδήγησε στην επιλογή του ZURL. Ωστόσο,πριν γίνει η αλλαγή σε ZURL, το NewHoo αποκτήθηκε από τη Netscape Communications Corporation τον Οκτώβριο του 1998 και έγινε Open Directory Project. Η Netscape δημοσίευσε τα δεδομένα του Open Directory με την άδεια Open Directory License. Η Netscape αποκτήθηκε από την AOL και η DMOZ περιλήφθηκε στο ενεργητικό της νέας εταιρείας.
Παραπομπές-σημειώσεις
Κατηγορία:Ανοικτά εγχειρήματα διαδικτύου Κατηγορία:Συνεργασία
Rock and Roll (τραγούδι, Led Zeppelin)
To "Rock and Roll" είναι ένα τραγούδι του αγγλικού rock συγκροτήματος Led Zeppelin, το οποίο συμπεριλήφθηκε στον τέταρτο δίσκο τους Led Zeppelin IV, το 1971. Το 1972, κυκλοφόρησε και ως single, το οποίο έφτασε στο νούμερο 47, των αμερικανικών Billboard Hot 100. Ενώ στα γερμανικά έφτασε στο νούμερο 13 και στα ισπανικά στο νούμερο 14, μεταξύ άλλων. Στο κομμάτι συμμετείχε και ο πιανίστας των Rolling Stones, Ίαν Στιούαρτ.
Το τραγούδι έχει την κλασική δομή των rock and roll κομματιών και πρόκειται για ένα από τα γνωστότερα του σχήματος. Το 1994, το κομμάτι εισήλθε στο Rock and Roll Hall of Fame. Ο τηλεοπτικός σταθμός VH1, το συμπεριέλαβε στη λίστα του με τα 100 Σπουδαιότερα Rock Τραγούδια όλων των εποχών, τοποθετώντας το στην 66η θέση. Ενώ το περιοδικό Q, το συμπεριέλαβε σε δύο λίστες του, στην πρώτη, του 2002, στις 50 Πιο Συναρπαστικές Μελωδίες, τοποθετώντας το στην 17η θέση, και το 2003, το τοποθέτησε στην 201η θέση, στον κατάλογό του με τα 1001 Καλύτερα Τραγούδια όλων των εποχών.
Εξωτερικοί σύνδεσμοι
Κατηγορία:Τραγούδια του 1971 Κατηγορία:Singles του 1972 Κατηγορία:Τραγούδια των Led Zeppelin Κατηγορία:Singles της Atlantic Records
Εκλογές Βόρειας Κορέας
Οι εκλογές στη Βόρεια Κορέα διεξάγονται κάθε 5 χρόνια για Κοινοβούλιο (για τα μέλη της Ανώτατης Λαϊκής Συνέλευσης). Δικαίωμα ψήφου στις εκλογές έχουν όσες και όσοι είναι ηλικίας 17 ετών και άνω. Η ψηφοφορία είναι υποχρεωτική. Εκτός από τα μέλη της Ανώτατης Λαϊκής Συνέλευσης, εκλέγονται και οι αντιπρόσωποι για τις "λαϊκές συνελεύσεις" των πόλεων, των κομητειών και των επαρχιών.
2009
Μέχρι το μεσημέρι είχε ψηφίσει το 71% των εγγεγραμμένων στους εκλογικούς καταλόγους. Άνδρες και γυναίκες προσήλθαν να ψηφίσουν φορώντας κοστούμια και παραδοσιακά φορέματα (chosŏn-ot), αντίστοιχα. Το Κοινοβούλιο έχρισε στις 9 Απριλίου για τρίτη φορά ηγέτη της χώρας τον 67χρονο Κιμ Γιονγκ Ιλ, χωρίς να υπάρχει άλλος υποψήφιος.
Αποτελέσματα
!style="background-color:#E9E9E9" align=left valign=top width=450|Λίστα !style="background-color:#E9E9E9" align=right|Έδρες
2014
Βουλευτικές εκλογές διεξήχθησαν στις 9 Μαρτίου 2014. Ήταν οι πρώτες εκλογές από την ανάληψη της ηγεσίας της χώρας από τον Κιμ Γιονγκ-ουν μετά το θάνατο του Κιμ Γιονγκ Ιλ και την εκτέλεση του Γιανγκ Σον-τάεκ. Όλοι οι υποψήφιοι ήταν μέλη του Δημοκρατικού Μετώπου για την Επανένωση της Πατρίδας. Ο Κιμ Γιονγκ Ουν επανεξελέγη με ποσοστό 100%.
Παραπομπές
Εκλογες *
Αντιγένης
Ο Αντιγένης ήταν στρατηγός του Μεγάλου Αλεξάνδρου, ο οποίος είχε υπηρετήσει και υπό τον Φίλιππο Β', χάνοντας το ένα του μάτι κατά την πολιορκία της Περίνθους το 340 π.Χ..
Μετά τον θάνατο του Αλέξανδρου το 323 π.Χ., απέκτησε την σατραπεία της Σουσιάνας(Σούσα). Το 321 π.Χ., συμμετείχε υπό τον αντιβασιλέα της αυτοκρατορίας Περδίκκα εναντίον του Πτολεμαίου, και μετά την ήττα του Περδίκκα στην Αίγυπτο, τον δολοφόνησε στη σκηνή του μαζί με τον Πείθων και τον Σέλευκο.
Μετέπειτα, ως διοικητής των Αργυράσπιδων ακολούθησε τον Ευμένη τον Καρδιανό κατά την διαμάχη του τελευταίου με τον Αντίγονο τον Μονόφθαλμο στους πολέμους των διαδόχων. Με την επακόλουθη ήττα του Ευμένη, ο Αντιγένης τον πρόδωσε συλλαμβάνοντας τον και παραδίδοντας τον στον Νικάνορα, αξιωματικό του Αντίγονου. Ο Αντίγονος όμως απεχθάνονταν τον Αντιγένη, ενώ αντίθετα είχε σε μεγάλη εκτιμηση τον Ευμένη, από τις παλιές μέρες που πολεμούσαν μαζί υπό τον Αλέξανδρο, αν και μετά από μια εβδομάδα αιχμαλωσίας τον εκτέλεσε. Έτσι, ο Αντίγονος με τη σειρά του συνέλαβε τον Αντιγένη, τον οποίο και τιμώρησε σκληρά τοποθετώντας τον μέσα σε ένα λάκκο και καίγοντας τον ζωντανό.
Παραπομπές
Κατηγορία:Ελληνιστική περίοδος Κατηγορία:Αρχαίοι Μακεδόνες
Στέργιος Νένες
Ο Στέργιος Νένες (Καβάλα, 28 Αυγούστου 1972) είναι Έλληνας ηθοποιός της τηλεόρασης, του θεάτρου και του κινηματογράφου και εκπαιδευτής μοτοσυκλετιστών. Έγινε ευρύτερα γνωστός από τον ρόλο του Νικόλα Βαρθακούλια στην τηλεοπτική σειρά του ANT1, Κωνσταντίνου και Ελένης.
Βιογραφία
Σπούδασε υποκριτική στην Ανωτέρα Δραματική Σχολή «Ίασμος» του Βασίλη Διαμαντόπουλου. Έχει συμμετάσχει σε τηλεοπτικές σειρές, σε θεατρικές παραστάσεις και σε αρκετές κινηματογραφικές ταινίες. Από το 2008 έχει αποσυρθεί από τον χώρο της υποκριτικής και ασχολείται επαγγελματικά με τις μηχανές. Έχει γίνει εκπαιδευτής στην ακαδημία της Yamaha και δίδασκε μεταξύ άλλων, τον Γιούρκα Σεϊταρίδη. Το 2018 ξεκίνησε να εργάζεται ως οδηγός της Uber.
Καλλιτεχνική πορεία
Το 2000 έκανε γκεστ εμφάνιση στη σειρά Κρεσέντο του Star. Το ίδιο έτος συμμετείχε στη σειρά του ΑΝΤ1 Κύπρου με τίτλο Το Πάτωμα. Το 2001 έκανε γκεστ εμφάνιση στο ρόλο ενός ραδιοφωνικού παραγωγού στο Σ' αγαπώ μ' αγαπάς του Mega.
Το 2003 έπαιξε το ρόλο του Μέμου στη σειρά του Mega, Είσαι Πολύ Αλήτης Τελικά. Το 2006 ενσάρκωσε τον Γιάννη Κανάκη στη σειρά του ΑΝΤ1, Για την Άννα. Το 2006 και το 2007 συμμετείχε στη σειρά του Alpha, Οι ιστορίες του αστυνόμου Μπέκα, στα επεισόδια Αυστηρώς Προσωπικό και Το Καλοκαίρι του Φόβου, αντίστοιχα.
Το 2019 έγινε συντελεστής του τρίτου κύκλου του ελληνικού MasterChef στο ρόλο του story editor.
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Κόρη Φρασίκλεια
Η κόρη Φρασίκλεια που φιλοξενείται στο Εθνικό Αρχαιολογικό Μουσείο είναι αρχαίο Ελληνικό γλυπτό του Αριστίωνα. Χρονολογείται μεταξύ 550 και 540 π.Χ. και βρέθηκε το 1972 στη νεκρόπολη του Μυρρινούντος όπου άλλοτε στόλιζε έναν αρχαίο τάφο. Φημίζεται ως σημαντικότατο έργο αρχαϊκής τέχνης.
Ιστορικό της ανακάλυψης
Το 1968 μια βάση αποσπάστηκε από τον τοίχο της εκκλησίας και μεταφέρθηκε στο Επιγραφικό μουσείο. Τέσσερα χρόνια αργότερα και διακόσια μέτρα πιο κάτω, στην νεκρόπολη του Μυρινούντος, ανακαλύφθηκαν από τον αρχαιολόγο Ευάγγελο Κακαβογιάννη δύο αγάλματα, ένας Κούρος (Εθνικό Αρχαιολογικό Μουσείο, αρ. 4890) και μια Κόρη. Το μολύβδινο υλικό με το οποίο το άγαλμα της κόρης ήταν συνδεδεμένο με την βάση ταίριαξε απόλυτα στην οπή που έφερε η μαρμάρινη βάση, αποδεικνύοντας ότι η βάση ανήκε στην κόρη, και η επιγραφή κατονομάζει την πατρότητα του αγάλματος. Σήμερα η κόρη εκτίθεται στην αίθουσα 11 του Εθνικού Αρχαιολογικού Μουσείου με αριθμό καταλόγου 4889.
Περιγραφή
μικρογραφία|Αντίγραφο της κόρης Φρασίκλειας ζωγράφισε πλήρως τα αρχικά της χρώματα. Παρουσιάστηκε στο Legion of Honor στο Σαν Φρανσίσκο, Καλιφόρνια, ΗΠΑ το 2017. Η κόρη είναι από Μάρμαρο Πάρου, έχει συνολικό ύψος 2,115 μαζί με την βάση και την πλίνθο, ενώ είναι τοποθετημένη επάνω σε θεμέλιο ύψους 26 εκ. Το ανάστημα της κόρης χωρίς τη βάση είναι 1,79 μ. που αντιστοιχεί με αυτό γυναίκας μέτριας έως ψηλής κορμοστασιάς. Σύμφωνα νε την επιγραφή, επειδή η Φρασίκλεια απεβίωσε σε νεαρή ηλικία ως ανύπαντρη υπηρέτρια του θεού, θεωρείται ως κορασίδα εις άπαντες τους αιώνες. Φοράει ποδήρη χιτώνα που είναι διακοσμημένος με ρόδακες, αστέρες και σβάστικες, και με μια κατακόρυφη ταινία με μαιάνδρους στο κέντρο και μπορντούρα με έγχρωμα φύλλα στο κάτω άκρο. Στη μέση φοράει ζώνη, επίσης διακοσμημένη. Στα πόδια φοράει σανδάλια. Με το δεξί χέρι πιάνει τον χιτώνα στο ύψος του μηρού, ενώ στο αριστερό χέρι κρατάει μπροστά στο στήθος ένα κλειστό μπουμπούκι λωτού. Η κόμη είναι στεφανωμένη με υψηλό στέμμα από λουλούδια και λωτούς. Στο λαιμό φοράει περιδέραιο, στα αυτιά σκουλαρίκια και στους καρπούς αμφότερων των χεριών από ένα βραχιόλι. Η μακρυά και περιποιημένη κόμη είναι χτενισμένη και καταλήγει με πολλούς κυματιστούς βοστρύχους στους ώμους, στο στήθος και στη πλάτη. Από τα χρωστικά υπολείμματα που σώζονται στην επιφάνεια του μαρμάρου υποθέτουμε την άλλοτε πολύχρωμη εμφάνιση, η οποία στις ημέρες μας επανειλημμένα γίνεται διεθνώς αντικείμενο έρευνας και μελέτης, καθώς και θέμα αρχαιολογικών εκθέσεων.
Οι επιγραφές της βάσης:
Μετάφραση: "Μνήμα της Φρασίκλειας. Θα καλούμαι για πάντα κόρη αφού οι Θεοί αντί για γάμο μού όρισαν αυτό το όνομα. Με έφτιαξε ο Αριστίων ο Πάριος"
Εξωτερικοί σύνδεσμοι
Κατηγορία:Κόρες Κατηγορία:Εθνικό Αρχαιολογικό Μουσείο Κατηγορία:Αρχαιολογικά ευρήματα στην Αττική
Νιγηριανοί
Οι Νιγηριανοί eίναι πολίτες της Νιγηρίας ή άτομα με καταγωγή από τη Νιγηρία. Η χώρα πήρε το όνομά της από τον ποταμό Νίγηρα, που διασχίζει τη χώρα. Αυτό το όνομα φέρεται να επινοήθηκε στα τέλη του 19ου αιώνα από τη βρετανίδα δημοσιογράφο Φλόρα Σο (Flora Shaw), η οποία αργότερα παντρεύτηκε τον Βαρόνο Φρέντερικ Λούγκαρντ (Frederick Lugard), έναν Βρετανό διαχειριστή της αποικίας. Η Νιγηρία αποτελείται από διάφορες εθνοτικές ομάδες και πολιτισμούς και ο όρος Νιγηριανός αναφέρεται σε μια αστική εθνικότητα που βασίζεται στην ιθαγένεια. Οι Νιγηριανοί προέρχονται από περισσότερες από 250 εθνογλωσσικές ομάδες. Αν και υπάρχουν πολλές εθνοτικές ομάδες στη Νιγηρία, οικονομικοί παράγοντες οδηγούν σε σημαντική κινητικότητα Νιγηριανών πολλαπλών εθνοτικών και θρησκευτικών καταβολών για να διαμένουν σε εδάφη στη Νιγηρία που βρίσκονται εκτός του εθνοτικού ή θρησκευτικού τους υπόβαθρου, με αποτέλεσμα την ανάμειξη των διαφόρων εθνοτικών και θρησκευτικών ομάδων, ειδικά στις πόλεις της Νιγηρίας. Η αγγλική γλώσσα είναι η lingua franca των Νιγηριανών. Η Νιγηρία χωρίζεται περίπου στο μισό μεταξύ Μουσουλμάνων, που ζουν κυρίως στο βορρά και Χριστιανών, που ζουν κυρίως στο νότο. Οι ιθαγενείς θρησκείες, όπως αυτές που είναι εγγενείς στις εθνότητες των Ίγκμπο και των Γιορούμπα, αποτελούν μειονότητα.
Εθνότητα
Οι Νιγηριανοί προέρχονται από πολλαπλά εθνοτικά, πολιτιστικά και θρησκευτικά υπόβαθρα, καθώς η ίδρυση της Νιγηρίας ήταν το αποτέλεσμα μιας αποικιακής δημιουργίας από τη Βρετανική Αυτοκρατορία.
Ιστορία
Υπήρξαν πολλά μεγάλα ιστορικά κράτη στη Νιγηρία που επηρέασαν τη νιγηριανή κοινωνία μέσω των βασιλιάδων τους και των νομικών και φορολογικών συστημάτων τους και της χρήσης της θρησκείας για να νομιμοποιήσουν την εξουσία του βασιλιά και να ενώσουν τους ανθρώπους. Η Βόρεια Νιγηρία έχει επηρεαστεί πολιτιστικά από την ισλαμική επιρροή, συμπεριλαμβανομένων πολλών μεγάλων ιστορικών ισλαμικών κρατών στην περιοχή. Η Αυτοκρατορία Κάνεμ-Μπόρνου και το Χαλιφάτο του Σοκότο ήταν σημαντικά ιστορικά ισλαμικά κράτη στη βόρεια Νιγηρία. Η Νότια Νιγηρία κατείχε ιστορικά πολλά ισχυρά κράτη, συμπεριλαμβανομένων του Βασιλείου του Μπενίν, της Αυτοκρατορίας Όγιο, της Συνομοσπονδίας Ίφε και πολλών άλλων πολιτειών των Γιορούμπα.
Πολιτισμός
Ο πολιτισμός της Νιγηρίας επηρεάστηκε βαθιά από τη βρετανική αποικιακή κυριαρχία, όπως η καταγγελία των βρετανικών αποικιακών αρχών και οι επιθέσεις κατά της πολυγαμίας, η δίκη με βασανιστήρια και ορισμένοι τύποι θυσιών. Ταυτόχρονα, οι βρετανικές αποικιακές αρχές διατήρησαν και προώθησαν την παραδοσιακή νιγηριανή κουλτούρα που ενίσχυε την αποικιακή διοίκηση. Οι Βρετανοί διέδωσαν τον Χριστιανισμό σε όλη τη νότια Νιγηρία και Χριστιανοί ιεραπόστολοι βοήθησαν τις βρετανικές αρχές στην καθιέρωση ενός εκπαιδευτικού συστήματος δυτικού τύπου στη Νιγηρία, που είχε ως αποτέλεσμα τη διδασκαλία της αγγλικής γλώσσας στη Νιγηρία και την υιοθέτησή της ως κύρια γλώσσα της Νιγηρίας. Οι Βρετανοί αντικατέστησαν την απλήρωτη εργασία των νοικοκυριών με μισθωτή εργασία. Πριν από τον αποικισμό τον 20ό αιώνα, οι φυλές της Νιγηρίας κατείχαν συνήθως τη γη ως κοινότητα, έτσι ώστε η γη να μην μπορεί να αγοραστεί ή να πωληθεί. Ο αποικισμός έφερε την έννοια των ατόμων που κατέχουν γη και άρχισε η εμπορευματοποίηση της γης.
Στη Νιγηρία, περισσότερο από το 70% των Νιγηριανών ζουν σε χωριά δύο διαφορετικών τύπων: ο πρώτος τύπος που χρησιμοποιείται από τους Ίγκμπο και Τιβ περιλαμβάνει μια συλλογή διάσπαρτων ενώσεων ενώ ο δεύτερος τύπος που χρησιμοποιείται μεταξύ των Χαούσα, Γιορούμπα και Κανούρι περιλαμβάνει πυρήνες ενώσεων. Αυτά τα χωριά αποτελούν μέλη της εθνότητας που σχετίζονται με την καταγωγή, καθώς και αγνώστους που έχουν αφομοιωθεί στην εθνότητα. Από την εποχή πριν από τον αποικισμό μέχρι σήμερα, ήταν κοινή πρακτική των φυλών της Νιγηρίας να υιοθετούν ξένους στις φυλές. Ένας άνδρας πρεσβύτερος στην κοινότητα συνήθως υπηρετεί ως αρχηγός του χωριού.
Σεχταρισμός
Εθνοτικές, θρησκευτικές και περιφερειακές διαμάχες και εντάσεις έχουν συνήθως διχάσει τους Νιγηριανούς σε πολιτικά ζητήματα. Ειδικότερα, οι πολιτιστικές και πολιτικές διαιρέσεις μεταξύ του μουσουλμανικού βορρά και του χριστιανικού νότου έχουν πολιτικοποιήσει τη θρησκεία και έχουν προκαλέσει σημαντικές πολιτικές διαμάχες στη Νιγηρία. Η βία με εθνοτικά και θρησκευτικά κίνητρα από εξτρεμιστές έχει αυξήσει και αυτές τις εντάσεις.
Ωστόσο, παρά τις περιπτώσεις εξτρεμισμού, οι περισσότεροι Νιγηριανοί συνεχίζουν να συνυπάρχουν ειρηνικά και έχει καλλιεργηθεί μια κοινή νιγηριανή ταυτότητα μεταξύ των πιο μορφωμένων και εύπορων Νιγηριανών, καθώς και με τους πολλούς Νιγηριανούς που αφήνουν μικρές ομοιογενείς εθνοτικές κοινότητες για να αναζητήσουν οικονομικές ευκαιρίες στις πόλεις όπου ο πληθυσμός είναι εθνοτικά μεικτός. Αν και υπάρχουν πολιτιστικές διαφορές μεταξύ των Νιγηριανών, η αγγλική γλώσσα χρησιμοποιείται συνήθως ως κύρια γλώσσα τους. Επίσης, οι περισσότεροι Νιγηριανοί μοιράζονται μια ισχυρή δέσμευση για τις ατομικές ελευθερίες και τη δημοκρατία. Ακόμη και σε περιόδους στρατιωτικής διακυβέρνησης, τέτοιες στρατιωτικές κυβερνήσεις πιέστηκαν να διατηρήσουν δημοκρατικές θέσεις από τον λαό της Νιγηρίας. Οι πολιτικές προσωπικότητες της Νιγηρίας συνήθως γνωρίζουν πολλές αυτόχθονες γλώσσες εκτός της δικής τους αυτόχθονης γλώσσας.
Παραπομπές
*
Καμάρι Μαγνησίας
Το Καμάρι είναι παραλία και παραθαλάσσιος οικισμός της Θεσσαλίας στην Περιφερειακή Ενότητα Μαγνησίας.
Γενικά στοιχεία
Το Καμάρι βρίσκεται προς τα βορειοανατολικά όρια με την Περιφερειακή Ενότητα Μαγνησίας, στις ακτές του Αιγαίου, σε υψόμετρο 5 μέτρα. Απέχει περίπου 45 χλμ. ΒΑ. από το Βελεστίνο και 5 χλμ. Α. από το Κεραμίδι ενώ αποτελεί παραθεριστικό θέρετρο της περιοχής. Η παραλία της είναι αμμώδης με αρκετές ψαροταβέρνες και αρκετή τουριστική κίνηση κατά τους θερινούς μήνες.
Αναφέρεται ως ξεχωριστός οικισμός για πρώτη φορά το 1981 να απογράφεται στην κοινότητα Κεραμιδίου. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Βένετο, το Κεραμίδι και τη Μονή Μεταμορφώσεως Σωτήρος Φλαμουρίου αποτελούν την κοινότητα Κεραμιδίου που υπάγεται στην Δημοτική Ενότητα Κεραμιδίου του Δήμου Ρήγα Φεραίου και σύμφωνα με την απογραφή 2011 απογράφησαν 11 κάτοικοι.
Παραπομπές
Κατηγορία:Χωριά του νομού Μαγνησίας Κατηγορία:Δήμος Ρήγα Φεραίου
Ιωάννης Υρκανός
Ο Ιωάννης Υρκανός έγινε αρχιερέας του Ναού των Ιουδαίων ύστερα από τον θάνατο του πατέρα του Σίμωνα.
Ο Ιωάννης Υρκανός καταλαμβάνει την εξουσία
Ύστερα από την δολοφονία του Σίμωνα και των δυο γιων του στην Ιεριχώ, ο επίδοξος αρχιερέας Πτολεμαίος του Αβούβου προχώρησε στο τελευταίο μέρος του σχεδίου του. Έστειλε ένα απόσπασμα να δολοφονήσει τον τελευταίο γιο του Σίμωνα Ιωάννη Υρκανό που βρίσκονταν στην Γέζερ (Γάδαρα) και ένα άλλο να καταλάβει την Ιερουσαλήμ. Ο Ιωάννης Υρκανός πληροφορήθηκε έγκαιρα το σχέδιο του Πτολεμαίου και κατόρθωσε να εξοντώσει τους επίδοξους δολοφόνους του. Κατόπιν με μια ομάδα πιστών οπαδών του κινήθηκε εναντίον των δυνάμεων που είχε στείλει ο Πτολεμαίος στην Ιερουσαλήμ. Ο Ιωάννης Υρκανός έγινε κύριος της πόλης, λόγω της αγάπης του πλήθους προς το πρόσωπο του πατέρα του και ανακηρύχθηκε αρχιερέας. Ο Πτολεμαίος κατέφυγε στον Ζήνωνα, δυνάστη της γειτονικής πόλης Φιλαδέλφειας και ζήτησε την βοήθεια του Αντίοχου Ζ΄ Σιδήτη.
Ήττα του Ιωαννη Υρκανού από τον Αντίοχο Ζ΄
Ο Αντίοχος επανέλαβε στον Ιωάννη Υρκανό τις παλαιότερες αξιώσεις του τις οποίες είχε διατυπώσει για πρωτη φορά απέναντι στον πατέρα του Ιωάννη, Σίμωνα. Όταν εκείνος αρνήθηκε να τις ικανοποιήσει, ήλθε με στρατό στην Ιουδαία και πολιόρκησε την Ιερουσαλήμ. Ύστερα από πολύμηνη πολιορκία ο Ιωάννης Υρκανός παραδόθηκε (131 π.Χ.).
Ο Αντίοχος Ζ΄ φέρθηκε με σύνεση. Σεβάστηκε την ιουδαϊκή παράδοση και επέβαλλε μόνο την κατεδάφιση των τειχών της Ιερουσαλήμ και την πληρωμή φόρου (500 τάλαντα) για τις εξωτερικές κτήσεις των Ιουδαίων. Επίσης αντί για την εγκατάσταση φρουράς στην Άκρα ο Ιωάννης πρόσφερε ομήρους. Για να καλύψει τις οικονομικές ανάγκες του ο Ιωάννης Υρκανός άνοιξε τον τάφο του Δαυίδ αποκομίζοντας 3.000 τάλαντα αργύρου.
Εκστρατεια του Αντίοχου Ζ΄ εναντίον των Πάρθων
Ο Αντίοχος Ζ΄ στράφηκε κατόπιν εναντίον των Πάρθων. Στην εκστρατεία που πραγματοποίησε συμμετείχε και ο Ιωάννης Υρκανός. Ο Αντίοχος Ζ΄ αρχικά είχε αρκετές επιτυχίες. Ο Πάρθος βασιλιάς όμως Φραάτης Β΄, άφησε ελεύθερο τον αιχμάλωτο αδελφό του, Δημήτριο Β΄, με τον οποίο είχε κάκιστες σχέσεις στέλνοντας τον στην Συρία για να του δημιουργήσει προβλήματα. Τελικά ο Αντίοχος Ζ΄ βρήκε τον θάνατο σε μάχη με τους Πάρθους (άνοιξη του 129 π.Χ.). Ο γιος του Σέλευκος, η κόρη του Δημητρίου Β΄ Λαοδίκη και ο Ιωάννης Υρκανός αιχμαλωτίστηκαν.
Κατακτήσεις του Ιωάννη Υρκανού
Ύστερα από την απελευθέρωση του ο Ιωάννης Υρκανός κινήθηκε εναντίον αρκετών πόλεων των Σελευκιδών οι οποίες λόγω της απασχόλησης του στρατού τους εναντίον των Πάρθων στερούνταν στρατιωτικής κάλυψης. Έτσι κατέλαβε αρκετές πόλεις προς βορρά της Ιουδαίας (Μήδαβη, Σαμόγα, Σίκιμα και όρος Γαριζίν όπου και κατάστρεψε τον Ναό των Σαμαρειτών ) αλλά και προς νότο στην Ιδουμαία (Αδώρεον, Μαρίσα ). Στους Ιδουμαίους μάλιστα επέβαλε να ακολουθούν την περιτομή και τα υπόλοιπα ιουδαϊκά έθιμα.
Ιωάννης Υρκανός και Σελευκίδες βασιλείς
Στο μεταξύ ο Δημήτριος Β΄ που είχε ανέλθει πάλι στον θρόνο αντιμετώπιζε μια χαώδη κατάσταση. Στο εσωτερικό του κράτους του είχαν ξεσπάσει αυτονομιστικές τάσεις, ενώ ήδη είχε απώλειες στον νότο από την δράση του Ιωάννη Υρκανού. Επιπλέον η πρώην σύζυγος του Κλεοπάτρα Θεά δεν ενθουσιάστηκε από την επιστροφή του. Ο Δημήτριος Β΄ αντί να ασχοληθεί με τα εσωτερικά προβλήματα του βασιλείου του προσπάθησε, χωρίς επιτυχία να αναμιχθεί στα εσωτερικά των Πτολεμαίων οι οποίοι όμως ήδη βρίσκονταν σε δυναστική έριδα μεταξύ τους (Πτολεμαίος Η΄ εναντίον Κλεοπάτρας ΙΙ) ύστερα από έκκληση της Κλεοπάτρας ΙΙ προς την κόρη της Κλεοπάτρα Θεά.
Όταν τελικά αποφάσισε, να εκστρατεύσει εναντίον του Ιωάννη Υρκανού έμαθε ότι τον θρόνο σφετερίστηκε ο Αλέξανδρος ΙΙ Ζαβινάς. Ο νέος σφετεριστής προβλήθηκε ως γιος του Αλεξάνδρου Βάλα που είχε υιοθετήσει ο Αντίοχος Ζ΄. Στην πραγματικότητα ο νέος βασιλιάς ήταν δημιούργημα της Κλεοπάτρας Θεάς. Ο Δημήτριος Β΄ εγκατέλειψε την εκστρατεία του (128 π.Χ.). Λίγο καιρό αργότερα βρήκε τον θάνατο (126/5 π.Χ.).
Ο Αλέξανδρος Β΄ Ζαβινάς συμφιλιώθηκε με τον Ιωάννη Υρκανό ακολουθώντας αντίθετη πολιτική από αυτήν του προκατόχου του Αντίοχου Ζ΄. Την ίδια πολιτική ακολούθησε και ο διάδοχος του, από το 123/2 π.Χ. Αντίοχος Η΄ Γρυπός, δολοφόνος του προηγουμένου σελευκίδη βασιλιά. Λίγα χρόνια αργότερα ο Ιωάννης Υρκανός διέρρηξε εντελώς τους δεσμούς του με τον Αντίοχο Η΄. Ο τελευταίος δεν μπόρεσε να στραφεί εναντίον του καθώς αντιμετώπιζε το σφετερισμό του θρόνου του από τον γιο του θείου του Σιδήτη, Αντίοχο Θ΄ Κυζικηνό (114/3 π.Χ.).
Η κατάληψη της Σαμάρειας
Λίγο αργότερα ο Ιωάννης Υρκανός και οι δύο γιοι του Αριστόβουλος και Αντίγονος πολιόρκησαν την πόλη της Σαμάρειας (108 π.Χ.). Οι Σαμαρείτες ζήτησαν την βοήθεια του Αντίοχου Θ΄, ο οποίος έσπευσε να ανταποκριθεί. Ηττήθηκε όμως από τον Αριστόβουλο και κατέφευγε στην Σκυθόπολη. Παρόλα αυτά έκανε και δεύτερη προσπάθεια αφού έλαβε 6.000 άνδρες από τον συμβασιλέα της Αιγύπτου Πτολεμαίο Λάθυρο ωστόσο απέτυχε και πάλι να λύσει την πολιορκία της Σαμάρειας και κατέφευγε στην Τρίπολι. Στην Ιουδαία έμειναν δυο στρατηγοί του οι Καλύμανδος και Επικρατής για να συνεχίσουν τον πόλεμο. Ο πρώτος όμως φονεύθηκε ενώ ο δεύτερος εξαγοράστηκε από τους Ιουδαίους στους οποίους παρέδωσε την Σκυθόπολη. Κατόπιν οι Ιουδαίοι κατέλαβαν και κατέσκαψαν την Σαμάρεια (Νοέμβριος του 108 π.Χ.).
Αντίθεση μεταξύ Φαρισαίων και Σαδδουκαίων
Οι επιτυχίες και ο τρόπος ζωής του Ιωάννη Υρκανού προκάλεσαν την οργή των Φαρισαίων. Κατά την διάρκεια μιας γιορτής που παρέθεσε κάποιος από αυτούς που ονομάζονταν Ελεάζαρος του ζήτησε να εγκαταλείψει το αρχιερατικό αξίωμα εκστομίζοντας μια κατηγορία εναντίον του. Οι Σαδδουκαίοι με επικεφαλής κάποιον Ιωνάθαν, φίλο του Ιωάννη Υρκανού τους αντεπιτέθηκαν ζητώντας από τους Φαρισαίους να προτείνουν την τιμωρία που θα έπρεπε να επιβληθεί στον Ελεάζαρο για την πράξη του. Όταν εκείνοι πρότειναν μια ελαφρά τιμωρία ο Ιωάννης Υρκανός εξοργίστηκε. Το επεισόδιο αυτό πάντως δεν είχε άλλη συνέχεια.
Το τέλος του Ιωάννη Υρκανού
Ο Ιωάννης Υρκανός πέτυχε με πρεσβεία του, που απέστειλε στην Ρώμη την αναγνώριση των νέων του κατακτήσεων. Λίγα χρόνια αργότερα (το 104 π.Χ.) πέθανε.
Πηγές
Κατηγορία:Ιουδαίοι Κατηγορία:Βασιλείς του αρχαίου Ισραήλ Κατηγορία:Ασμοναϊκή δυναστεία
Ντεμπίνα
Η ποικιλία Ντεμπίνα είναι ελληνική λευκή ποικιλία σταφυλιών, με καλή φυσική οξύτητα, ιδανική για την παραγωγή αφρωδών οίνων. Δίνει λευκά κρασιά ήπια και ντελικάτα, ενώ δεσπόζουν τα αρώματα εσπεριδοειδών, αχλαδιού και πράσινου μήλου. Καλλιεργείται στην Αμπελουργική Ζώνη της Ζίτσας, Ιωαννίνων σε υψόμετρο 600 - 700 μέτρων.
Προέλευση
Ντόπια ποικιλία της Αμπελουργικής Ζώνης της Ζίτσας, Ιωαννίνων
Αμπελογραφικά χαρακτηριστικά
Είναι μια ποικιλία ζωηρή, παραγωγική κι έχει μεγάλη προσαρμοστικότητα σε διάφορα εδάφη. Η διαμόρφωση γίνεται σε γραμμικό αμφίπλευρο κορδόνι, αλλά και κύπελλο. Είναι ευαίσθητη στον βοτρύτη, στον περονόσπορο, στο ωίδιο, στο μολυσματικό εκφυλισμό και στους παγετώνες της άνοιξης.
Εξωτερικοί Σύνδεσμοι
Κατηγορία:Ελληνικές ποικιλίες σταφυλιών
Ματάις Μπριλ
Ο Ματάις Μπριλ (φλαμανδικά: Matthijs Bril ή Matthijs Bril de Jonge 1550, Αμβέρσα – 8 Ιουνίου 1583, Ρώμη) ήταν Φλαμανδός ζωγράφος, ο οποίος ειδικευόταν στην τοπιογραφία. Πέρασε το μεγαλύτερο μέρος της σταδιοδρομίας του στη Ρώμη, όπου και εισήγαγε το βορειοευρωπαϊκό ύφος στην τοπιογραφία.
Βιογραφία
Ο Ματάις ήταν γιος του ζωγράφου Ματάις Μπριλ του πρεσβύτερου (πιθανώς Μπρέντα - περ. 1550, Αμβέρσα). Ο Ματάις και ο μικρότερος αδελφός του Πάουλ Μπριλ πιθανότατα ξεκίνησαν την καλλιτεχνική τους εκπαίδευση στην Αμβέρσα με τον πατέρα τους. Γύρω στο 1575 ο Ματάις μετοίκησε στη Ρώμη.
Εκεί εργάστηκε σε ορισμένες νωπογραφίες στο Αποστολικό Παλάτι του Βατικανού συμπεριλαμβανομένης της τοιχογραφίας Απόψεις της Ρώμης με τη διακομιδή των λειψάνων του Αγίου Γρηγορίου του Ναζιανζηνού, που φιλοτεχνήθηκε λίγο μετά την πραγματική διακομιδή των λειψάνων του Αγίου τον Ιούνιο του 1580. Ο νεότερος αδελφός του Πάουλ τον συντρόφευσε πιθανόν γύρω ή λίγο μετά το 1582.
Το δεύτερο έργο του Ματάις στη Ρώμη ήταν στον "Πύργο των Ανέμων" ή "Γρηγοριανό Πύργο" στο Βατικανό. Το κτίριο αυτό στο Ανάκτορο του Βατικανού χτίστηκε μεταξύ 1578 και 1580 από τον αρχιτέκτονα Οτταβιάνο Μασκερίνο από τη Μπολόνια ως αστρονομικό παρατηρητήριο για τη μελέτη της αναμόρφωσης του Γρηγοριανού ημερολογίου από τον Πάπα Γρηγόριο ΙΓ΄. Με τη βοήθεια του αδελφού του, Πάουλ, ο Ματάις Μπριλ διακόσμησε τις ζωφόρους σε τέσσερις αίθουσες με βιβλικούς κύκλους τοπίων και δύο αίθουσες με απόψεις της Ρώμης και φανταστικές "vedute" (απόψεις) σε ψευδαισθησιακό πλαίσιο. Ζωγράφισε, επίσης, δύο αίθουσες στο Παλάτσο Ορσίνι στο Μοντεροτόντο, βόρεια της Ρώμης, στις οποίες υπέγραψε με ένα ζευγάρι μικρά ματογυάλια (στη φλαμανδική γλώσσα η λέξη "Bril" μεταφράζεται ως "ματογυάλια").
Όταν το 1583 ο Ματάις απεβίωσε, ο αδελφός του συνέχισε το έργο του, αναλαμβάνοντας πολλές από τις παραγγελίες του.
Έργο
Το έργο του είναι σήμερα γνωστό κυρίως από τις τοιχογραφίες και τα σχέδιά του. Ο Ματάις ειδικευόταν στα τοπία. Ζωγράφισε δύο τύπους τοπίων: Έναν με τοπογραφικό ενδιαφέρον κι έναν με φανταστικά τοπία.
Ο Ματάις συνέβαλε στο είδος της "τοπογραφικής τοπιογραφίας" συνδυάζοντας μεγάλη προσοχή στη λεπτομέρεια με προοπτική που τονίζει τη μνημειακότητα των απεικονιζομένων κτισμάτων. Η προοπτική αυτή επιτυγχανόταν με χρήση χαμηλότερου σημείου θέασης και δυναμικής σμίκρυνσης στην απόσταση του απεικονιζομένου αντικειμένου.
Τα φανταστικά του τοπία, χωρίς τοπογραφικό ενδιαφέρον, είναι συνήθως μανιεριστικού τύπου από την άποψη της προσεκτικής παρατήρησης της Φύσης και τις δραματικές αντιθέσεις φωτός και σκιάς. Η παλέτα τους κυριαρχείται από έντονα μπλε και πράσινα και η οι πινελιές τους είναι ιμπρεσιονιστικές. Τα φανταστικά αυτά τοπία χρησιμοποιήθηκαν από τον αδελφό του Πάουλ και άλλους ζωγράφους ως πηγή έμπνευσης για το έργο τους. Οι πίνακες αυτοί είναι σήμερα γνωστοί μέσω μιας σειράς χαρακτικών που δημιούργησε ο από την Ολλανδική Δημοκρατία χαράκτης Σίμον Φρίσιους Εκδόθηκαν το 1611 και το 1613-14 σε δύο τόμους, υπό τον τίτλο Topographia Variarum Regionum.
Είναι γνωστό ότι συνεργάστηκε με τους Ιταλούς ζωγράφους Αντόνιο Τεμπέστα, Νικκολό Τσιρτσινιάνι και Ματτέο ντα Σιένα σε ποικίλα έργα.
Μπάντζο
thumb|100px|δεξιά|Μπάντζο
Το μπάντζο είναι έγχορδο μουσικό όργανο με μια λεπτή μεμβράνη πιεσμένη πάνω από μια κορνίζα ή κοιλότητα ώστε να σχηματίζει ένα αντηχείο. Τυπικά η μεμβράνη αυτή είναι κυκλική και συνήθως καμωμένη από πλαστικό ή σε ορισμένες περιπτώσεις από δέρμα ζώου. Οι παλιότερες μορφές του οργάνου διαμορφώθηκαν απ' τους Αφροαμερικανούς στις ΗΠΑ. Το μπάντζο σχετίζεται συχνά με λαϊκή, μπλουγκράς ή κάντρι μουσική και έχει επίσης χρησιμοποιηθεί σε ροκ, ποπ ή χιπ χοπ. Αρκετές ροκ μπάντες όπως οι Ιγκλς, οι Λεντ Ζέπελιν και οι Γκέιτφουλ Ντεντ έχουν χρησιμοποιήσει το πεντάχορδο μπάντζο στα τραγούδια τους. Ιστορικά, το μπάντζο κατέλαβε την κεντρική θέση στη Μαύρη Αμερικάνικη παραδοσιακή μουσική και στη λαϊκή κουλτούρα των αγροτικών λευκών προτού μπει και επικρατήσει μέσω των παραστάσεων μινστρέλ του 19ου αιώνα. Κατά μήκος μαζί με το βιολί το μπάντζο είναι ένας στυλοβάτης των Αμερικάνικων στυλ μουσικής όπως μπλουγκράς και παλαιότερου καιρού μουσική. Επίσης έχει χρησιμοποιηθεί πολύ συχνα στην Ντίξιλαντ Τζαζ τόσο καλά όσο σε διάφορα είδη Καραϊβικής μουσικής όπως η μπιγκίν, η καλύψο και η μέντο.
Αρχικά πρότυπα
Τα όργανα αυτά αναφέρονται επιπρόσθετα επί του συνόλου των πολλών Αφρικανικών οργάνων τα οποία αναγράφηκαν πιο πάνω. Παλιά, μπάντζο Αφρικανικής επιρροής δημιουργήθηκαν γύρω από σώμα κολοκύθας και ξύλινο λαιμό. Αυτά τα όργανα είχαν το καθένα διαφορετικό αριθμό χορδών, αν και συχνά έκαναν κάποιο είδος θορύβου. Η παλαιότερη γνωστή εικόνα ενός υπόδουλου ατόμου το οποίο παίζει ένα όργανο παρόμοιο με το μπάντζο μας δείχνει ένα τετράχορδο όργανο με την 4η χορδή πιο κοντή απ' τις άλλες. Τα μπάντζα με ταστιέρες και μανταλάκια συντονισμού άρχισαν να γίνονται γνωστά για την Καραϊβική το νωρίτερο το 17ο αιώνα. Κάποιοι συγγραφείς του 18ου και του 19ου αιώνα αντέγραψαν το όνομα αυτών των οργάνων ποικιλοτρόπως. Το όργανο έγινε όλο και περισσότερο διαθέσιμο εμπορικά εκεί γύρω στο 1ο τέταρτο του 19ου αιώνα λόγω των εκτελέσεων Μινστρέλ.
Παραπομπές
Κατηγορία:Έγχορδα μουσικά όργανα
Inkscape
Το Inkscape είναι επεξεργαστής διανυσματικών γραφικών ανοικτού κώδικα. Σκοπός του είναι να υποστηρίξει πλήρως το πρότυπο κλιμακώσιμων διανυσματικών γραφικών SVG 1.1. Η λέξη Inkscape είναι σύνθεση από τις αγγλικές λέξεις μελάνι (ink) και τοπίο (landscape).
Το Inkscape είναι διαλειτουργικό λογισμικό και τρέχει σε συστήματα Mac OS X,σε παρόμοια με Unix λειτουργικά συστήματα (π.χ. Linux) και σε Microsoft Windows.
Ιστορικό
Το Inkscape ξεκίνησε το 2003 ως διακλάδωση κώδικα του έργου Sodipodi. Το Sodipodi αναπτύχθηκε από το 1999 και βασιζόταν στο Gill (Gnome Illustration Application) του Raph Levien.
Η διακλάδωση οδηγήθηκε από μια ομάδα τεσσάρων πρώην προγραμματιστών του Sodipodi (Ted Gould, Bryce Harrington, Nathan Hurst και MenTaLguY) που είχαν διαφορετικές αντιλήψεις για τους σκοπούς του έργου, το άνοιγμα των συνεισφορών σε τρίτους καθώς και τεχνικές διαφωνίες. Ανακοίνωσαν ότι, με το Inkscape, θα πρέπει να εστιάσουν την ανάπτυξη στην υλοποίηση του πλήρους προτύπου SVG, ενώ η ανάπτυξη του Sodipodi έδινε έμφαση στη δημιουργία ενός γενικής χρήσης επεξεργαστή γραφικών διανύσματος, ίσως σε βάρος του SVG.
Μετά τη διακλάδωση, οι νέοι προγραμματιστές του Inkscape το άλλαξαν πολύ: το ξανάγραψαν από C σε C++; υιοθέτησαν το πακέτο εργαλείων GTK+, συνδέσεις C++ (gtkmm)· ξανασχεδίασαν τη διεπαφή χρήστη του και προσέθεσαν νέα γνωρίσματα. Ιδιαίτερα, η υλοποίηση του προτύπου SVG, αν και ατελής, έχει εμφανίσει σταδιακή βελτίωση.
Αντί για από πάνω προς τα κάτω έλεγχο, οι προγραμματιστές του προσπάθησαν να ενθαρρύνουν τους μεμονωμένους προγραμματιστές να παίρνουν το δικαίωμά τους από την ικανότητά τους και την ενεργή ανάμειξη στο έργο. Στην πραγματικότητα, αυτές οι αξίες επιτρέπουν στους ιδρυτές του Inkscape να επιβεβαιώσουν την απόφασή τους να κάνουν το έργο χωρίς να αποθαρρύνουν τους νεοφερμένους, οι οποίοι, με τη σειρά τους, ήρθαν για να παίξουν σημαντικούς ρόλους. Η προσέλκυση νεοφερμένων υποβοηθήθηκε πολύ από την ιδιαίτερη έμφαση του έργου στην παροχή στους ενεργούς προγραμματιστές, την πλήρη πρόσβαση στον πηγαίο του κώδικα και στις προσπάθειες για συμμετοχή στην κοινότητα ανοιχτού λογισμικού και παράγωγων έργων όπως το Open Clip Art Library).
Από το 2005, το Inkscape έχει συμμετάσχει στο πρόγραμμα Google Summer of Code.
Μέχρι το τέλος του Νοεμβρίου 2007, το σύστημα ανίχνευσης σφαλμάτων του Inkscape εφιλοξενείτο στο Sourceforge. Κατόπιν μετακινήθηκε στο Launchpad.
Δημιουργία αντικειμένου
Τα βασικά αντικείμενα στο Inkscape είναι:
Επιπρόσθετα, υπάρχουν πιο εξειδικευμένα αντικείμενα:
Χειρισμός αντικειμένου
Κάθε αντικείμενο στο σχέδιο μπορεί να υπόκειται σε ελεύθερους συσχετισμένους μετασχηματισμούς: μετακίνηση, περιστροφή, κλιμάκωση, στρέβλωση και έναν προσαρμόσιμο πίνακα. Οι παράμετροι μετασχηματισμού μπορούν επίσης να οριστούν αριθμητικά μέσω του διαλόγου μετασχηματισμού. Οι μετασχηματισμοί μπορούν να προσκολληθούν σε γωνίες, πλέγματα, γραμμές οδηγούς και κόμβους άλλων αντικειμένων. Τα πλέγματα, οι οδηγοί και οι ιδιότητες προσκόλλησης ορίζονται με βάση το έγγραφο. Ως εναλλακτικό της προσκόλλησης, παρέχεται ένας διάλογος στοίχισης και κατανομής, που μπορεί να εκτελέσει συνηθισμένες εργασίες στοίχισης σε επιλεγμένα αντικείμενα: π.χ. στοίχιση τους σε συγκεκριμένη κατεύθυνση, ισοκατανομή τους, τυχαία διασπορά τους και αφαίρεση επικαλύψεων μεταξύ αντικειμένων.
Τα αντικείμενα μπορούν να ομαδοποιηθούν μαζί ελεύθερα. Οι ομάδες αντικειμένων συμπεριφέρονται από πολλές απόψεις ως "ατομικά" αντικείμενα: για παράδειγμα, μπορούν να κλωνοποιηθούν ή να τους αποδοθεί ένα χρώμα. Τα αντικείμενα που αποτελούν μια ομάδα μπορούν να επεξεργαστούν χωρίς να πρέπει να αποομαδοποιηθούν πρώτα, μέσω μιας εντολής εισαγωγής ομάδας: η ομάδα μπορεί τότε να επεξεργαστεί ως μια προσωρινή στρώση. Η διάταξη Z των αντικειμένων μπορεί να επεξεργαστεί είτε χρησιμοποιώντας στρώσεις, ή με χειροκίνητη μετακίνηση του αντικειμένου πάνω και κάτω στη στοίβα Z. Οι στρώσεις μπορούν να κλειδωθούν ή να κρυφτούν, αποτρέποντας τροποποίηση και τυχαία επιλογή.
Ένα ειδικό εργαλείο, δημιουργία κλωνοποιημένων παραθέσεων, παρέχεται για δημιουργία συμμετρικών ή πλεγματοειδών σχεδίων χρησιμοποιώντας ποικίλες συμμετρίες επιπέδων.
Τεχνοτροπία αντικειμένων
Η εμφάνιση των αντικειμένων μπορεί να αλλαχτεί παραπέρα χρησιμοποιώντας μάσκες και μονοπάτια αποκοπής, που μπορούν να δημιουργηθούν  από αυθαίρετα αντικείμενα, συμπεριλαμβανομένων των ομάδων.
Τα γνωρίσματα των τεχνοτροπιών 'προσκολλώνται' στον πηγαίο κώδικα, έτσι μετά από αποκοπή/αντιγραφή ενός αντικειμένου στο πρόχειρο, τα γνωρίσματα της τεχνοτροπίας μπορούν να επικολληθούν σε άλλο αντικείμενο.
Λειτουργίες σε μονοπάτια
Το Inkscape έχει ένα εκτεταμένο σύνολο εργαλείων για επεξεργασία μονοπατιών, καθώς είναι τα βασικά στοιχεία ενός αρχείου διανύσματος. Το "εργαλείο κόμβου" επιτρέπει την επεξεργασία απλών και πολλαπλών μονοπατιών σε απλά και πολλαπλά επίπεδα κόμβων με επεξεργασία της θέσης των κόμβων και των σημείων ελέγχου των μονοπατιών Μπεζιέ ή καμπύλες σπειρογραφήματος. Τα τμήματα του μονοπατιού μπορούν να προσαρμοστούν με μεταφορά τους. Όταν επιλέγονται πολλαπλοί κόμβοι, μπορούν να μετακινηθούν, να κλιμακωθούν και να περιστραφούν χρησιμοποιώντας συντόμευση πληκτρολογίου ή στοιχεία ελέγχου ποντικιού. Πρόσθετοι κόμβοι μπορούν να εισαχθούν στα μονοπάτια σε αυθαίρετες ή ομαλές τοποθεσίες και μια επίδραση μπορεί να χρησιμοποιηθεί για εισαγωγή κόμβων σε προκαθορισμένα διαστήματα. Όταν διαγράφονται κόμβοι, οι λαβές στους κόμβους που απομένουν προσαρμόζονται για να διατηρήσουν το αρχικό σχήμα όσο πιο καλά μπορούν.
Το εργαλείο μικρορυθμίσεων παρέχεται για υψηλότερου επιπέδου επεξεργασία ολόκληρων αντικειμένων ή τμημάτων ενός αντικειμένου. Μπορεί να μετατοπίσει, να απωθήσει/έλξει, να τοποθετήσει τυχαία, να συρρικνώσει/μεγεθύνει, να περιστρέψει, να αντιγράψει/διαγράψει επιλεγμένα ολόκληρα αντικείμενα. Οι κόμβοι δημιουργούνται δυναμικά και διαγράφονται όταν χρειάζεται, ενώ χρησιμοποιείται αυτό το εργαλείο, έτσι μπορεί επίσης να χρησιμοποιηθεί σε απλά μονοπάτια χωρίς προηγούμενη επεξεργασία.
Άλλες πιθανές λειτουργίες υψηλού επιπέδου σε μονοπάτια περιλαμβάνουν: Την αντιστάθμιση ή ένθεση ενός μονοπατιού κατά ένα σταθερό ποσό. Τη δημιουργία μιας ασύνδετης δυναμικής αντιστάθμισης ενός μονοπατιού που μπορεί να ρυθμιστεί χρησιμοποιώντας το εργαλείο κόμβων. Τη δημιουργία μιας συνδεδεμένης αντιστάθμισης ενός μονοπατιού που θα ενημερωθεί όποτε το αρχικό τροποποιείται. Τη μετατροπή ενός αντικειμένου άλλου σχήματος όπως μια σπείρα ή κειμένου σε μονοπάτι. Τη μετατροπή μιας πινελιάς ενός σχήματος σε μονοπάτι. Την απλοποίηση ενός μονοπατιού για να περιέχει λιγότερους κόμβους, ενώ διατηρεί το σχήμα. Την εκτέλεση πράξεων Μπουλ όπως ένωση, διαφορά, τομή ή αποκλεισμός σε αυτά.
Οι πρόσφατες εκδόσεις περιλαμβάνουν ένα γνώρισμα που λέγεται Ζωντανές επιδράσεις σε μονοπάτι, που μπορεί να εφαρμόσει ποικίλους τροποποιητές σε ένα μονοπάτι. Παραμόρφωση φακέλου είναι διαθέσιμη μέσω των επιδράσεων μονοπατιού και παρέχει μια επίδραση προοπτικής. Υπάρχουν περισσότερα από δώδεκα από αυτές τις ζωντανές επιδράσεις μονοπατιού. Οι ζωντανές επιδράσεις μονοπατιού μπορούν να στοιβαχτούν σε ένα μοναδικό αντικείμενο και να έχουν ζωντανή αλληλεπίδραση με τον καμβά και το μενού με βάση την επεξεργασία των επιδράσεων.
Υποστήριξη κειμένου
Το Inkscape υποστηρίζει επεξεργασία κειμένου και για το κανονικό πολύστηλο κείμενο (στοιχείο του SVG ) και για το ρέον κείμενο (το μη πρότυπο στοιχείο,    που προτάθηκε παλιότερα για SVG 1.2). Από την έκδοση 0.47, το ρέον κείμενο δεν αποδίδεται από άλλες εφαρμογές, που οφείλεται σε έλλειψη μιας κατάλληλης παράλληλης δομής στο έγγραφο SVG. Το στοιχείο Tiny SVG 1.2  δεν υποστηρίζεται. Όλο το κείμενο είναι άμεσα επεξεργάσιμο στον καμβά. Η απόδοση κειμένου βασίζεται στη βιβλιοθήκη Pango, που επιτρέπει στο Inkscape να υποστηρίξει πολλά σύνθετα σενάρια που περιλαμβάνουν εβραϊκά, αραβικά, τάι, θιβετιανά, κλπ. πύκνωση και απόσταση γραμμάτων μπορούν να ρυθμιστούν σε μια βάση ανά γλύφη χρησιμοποιώντας συντομεύσεις πληκτρολογίου. Η τοποθέτηση κειμένου σε μονοπάτι υποστηρίζεται και το κείμενο καθώς και το μονοπάτι παραμένουν παραμένουν επεξεργάσιμα.
Απόδοση
Αντίθετα με πολλές άλλες εφαρμογές GTK+, το Inkscape χρησιμοποιεί τη δική του βιβλιοθήκη απόδοσης για τη δημιουργία γραφικών, που λέγεται. Η  μπορεί να αποδώσει εικόνες μέχρι 256x εστίαση με εξομάλυνση και ενημέρωση γραφικών κατά τους μετασχηματισμούς. Το Inkscape χρησιμοποιεί τη βιβλιοθήκη γραφικών Cairo για να αποδώσει μια κατάσταση περιγράμματος (από την έκδοση 0.46).